Kui rääkida filmist endast, siis loomulikult tuleb mainida, et peategelasi mängivad näitlejad - Soledad  Villamil ja Ricardo Darin - on armastatuimad ja kuulsaimad Argentinas. Muide, täpselt kümme aastat tagasi mängisid nad samuti peaosi ühes romantilises draamas "El mismo amor, la misma lluvia". Kui nende kümne aasta tagune koostehtud film on pigem soft naistekas, siis Oscariga pärjatud linateos on tunduvalt tõsisem. Tegemist on mõrvalooga, mida näitlejatepaar 70ndatel lahendada püüdis, kuid 100%liselt hakkama ei saanud. Mitmed head aastad hiljem otsustab Benjamin (Darin) pärast pensionile minekut mõrvaloost raamatu kirjutada ja vajab selleks Irene (Villamil) abi. Lahendamata mõrvalooga paralleelselt kerib end lahti ka lahendamata armulugu (but of course!). Mulle üldiselt mõrvamüsteeriumid eriti ei meeldi, kriminulle ka eriti lugeda ei armasta, aga film on hea. Soovitan soojalt.